P r e d k l a d a c i a   s p r á v a

	Na pozvanie predsedu vlády Slovenskej republiky Mikuláša Dzurindu sa v dňoch 11. a 12. marca 2005 uskutoční oficiálna návšteva predsedu vlády Chorvátskej republiky Iva Sanadera v Slovenskej republike.
	Návšteva je recipročnou návštevou k predchádzajúcej oficiálnej návšteve predsedu vlády SR Mikuláša Dzurindu v Chorvátskej republike dňa 15. 9. 2004, ktorá sa uskutočnila na pozvanie premiéra Iva Sanadera.  Okrem rokovania predsedov vlád bolo súčasťou programu aj prijatie PV SR predsedom parlamentu Chorvátskej republiky Vladimirom Šeksom 
	Predmetom rozhovorov predsedov vlád počas nadchádzajúcej návštevy budú predovšetkým otázky slovensko-chorvátskych vzťahov, prípadnej podpory SR, ako členskej krajiny EÚ, integračným snahám ChR vo vzťahu k EÚ a NATO, ako aj aktuálne otázky medzinárodnej politiky. Partneri taktiež prerokujú otázky posilnenia hospodárskej spolupráce.